SPITALUL MUNICIPAL GHEORGHENI

D E C I Z I A   Nr.  39    din  14.02.2014.

Managerul Spitalului Municipal Gheorgheni, ec.FERENCZY ŞTEFAN, pe baza drepturilor conferite prin dispoziţia nr.195/03.04.2013 al primarului municipiului Gheorgheni şi a legislaţiei în vigoare,

Având in vedere :

- art. 40 lit. c) din Legea nr. 53/2003 – Codul muncii, publicată în Monitorul Oficial al României, Partea I, nr. 72 din 05.02.2003, cu modificările şi completările ulterioare;

- art. 183 alin (2) din Legea nr. 95/2006 privind reforma în domeniul sănătăţii, publicată în Monitorul Oficial al României, Partea I, nr. 372 din 28.04.2006, cu modificările şi completările ulterioare;
- art. 12 din Ordinul MSP nr. 284/2007 privind aprobarea Metodologie-cadru de organizare a concursurilor/examenelor pentru ocuparea funcţiilor specifice comitetului director din spitalele publice, publicat în Monitorul Oficial al României, Partea I, nr. 117 din 16.02.2007, cu modificările şi completările ulterioare;
emite următoarea:

D E C I Z I E

Art. 1.  Se aprobă Metodologia de organizare şi desfăşurare a concursurilor/examenelor pentru ocuparea funcţiilor specifice comitetului director din Spitalul Municipal Gheorgheni, prevăzută în Anexa nr. 1.
Art. 2. Se aprobă modelul Fişei Interviului de Selecţie, prevăzută în Anexa nr. 2.

Art. 3. Anexele 1 şi 2 fac parte integrantă din prezenta decizie.

Art. 4. Serviciul RUNOS va pune în aplicare prevederile prezentei decizii.
                                Manager,                                                               Vizat pentru legalitate,
                       Ec.Ferenczy Ştefan




Consilier juridic

               Gall Gyula
Anexa nr. 1

la Decizia Managerului Spitalului Municipal Gheorgheni 

Nr. 39  din 14.02.2014.
privind aprobarea Metodologiei de organizare şi desfăşurare a concursurilor/examenelor pentru ocuparea funcţiilor specifice comitetului director din Spitalul Municipal Gheorgheni
METODOLOGIA

de organizare şi desfăşurare a concursurilor/examenelor pentru ocuparea funcţiilor specifice comitetului director din Spitalul Municipal Gheorgheni.

ART. 1

În cadrul Spitalului Municipal Gheorgheni funcţionează, potrivit art. 183 alin. (1) din Legea nr. 95/2006 privind reforma în domeniul sănătăţii, cu modificările şi completările ulterioare, un comitet director format din:

a) managerul spitalului;

    
b) directorul medical;

    
c) directorul financiar-contabil;

    
ART. 2

    
(1) Ocuparea posturilor specifice comitetului director se face prin concurs/examen organizat de managerul spitalului, pentru fiecare post în parte.

    
(2) Comisia de concurs/examen este propusă de managerul spitalului şi este aprobată de autoritatea administraţiei publice locale. În baza aprobării, desemnarea comisiei de concurs/examen se face prin act administrativ al managerului spitalului.

    
(3) Comisia de concurs/examen are în componenţă, ca membri, 1 reprezentant al DSP Harghita, 2 reprezentanţi ai administraţiei publice locale şi, ca observatori, 1 reprezentant al Colegiului Medicilor Harghita, 1 secretar conform actelor normative în vigoare.

    
(4) Fiecare comisie este condusă de un preşedinte şi are un secretar care răspunde de buna organizare şi desfăşurare a concursului, de respectarea de către fiecare candidat a criteriilor generale şi specifice de selecţie şi a altor condiţii prevăzute de actele normative în vigoare.

    
(5) În scopul soluţionării eventualelor contestaţii se constituie o comisie de soluţionare a acestora, prin act administrativ al managerului spitalului, în aceleaşi condiţii ca la alin. (3).

    
ART. 3

    
(1) La concurs/examen se pot înscrie candidaţii care îndeplinesc, cumulativ, criteriile generale şi specifice.

    
(2) Criterii generale:

    
a) au domiciliul stabil în România;

    
b) nu sunt condamnaţi penal sau în curs de urmărire penală;

    
c) sunt apţi din punct de vedere medical (fizic şi neuropsihic);

    
d) nu au vârsta de pensionare, conform prevederilor Legii nr. 263/2010 privind sistemul public de pensii şi alte drepturi de asigurări sociale.

    
(3) Criterii specifice:

    
a) pentru directorul medical:

    
- sunt absolvenţi de învăţământ universitar de lungă durată, cu diplomă de licenţă sau echivalentă în profil medicină;

    
- sunt confirmaţi ca medic specialist sau primar;

    
- au cel puţin 2 ani vechime ca medic specialist sau au competenţă/atestat în managementul serviciilor de sănătate ori sunt absolvenţi ai cursului de management spitalicesc;

    
b) pentru directorul financiar-contabil:

    
- sunt absolvenţi de învăţământ universitar de lungă durată, cu diplomă de licenţă sau echivalentă în profil economic;

    
- au cel puţin 2 ani vechime în specialitatea studiilor;
ART. 4

    
(1) Dosarul de înscriere la concurs trebuie să conţină următoarele documente:

    
a) cererea de înscriere;

    
b) copie de pe actul de identitate;

    
c) copie legalizată de pe diploma de licenţă sau de absolvire, după caz;

    
d) curriculum vitae;

    
e) adeverinţa care atestă vechimea în gradul profesional sau în specialitatea studiilor, după caz;

    
f) cazierul judiciar;

    
g) copii de pe diplomele de studii şi alte acte care atestă calitatea de doctor în ştiinţe medicale, cadru didactic universitar de predare, participarea la programe de cercetare acreditate, efectuarea unor specializări, cursuri, stagii, competenţe/atestate etc., în funcţie de postul pentru care concurează;

    
h) declaraţia pe propria răspundere că nu este urmărit penal şi nu are cunoştinţă că a început urmărirea penală asupra sa;

    
i) declaraţia pe propria răspundere privind colaborarea cu Securitatea înainte de anul 1989;

    
j) adeverinţa din care să rezulte că este apt medical, fizic şi neuropsihic;

    
k) proiectul/lucrarea de specialitate.


l) chitanţa de plată a taxei de înscriere la concurs în sumă de 800 lei

    
(2) Dosarul de înscriere se depune la secretarul comisiei de concurs, cu cel puţin 5 zile lucrătoare înainte de data susţinerii concursului.

    
(3) Candidaţii al căror dosar de înscriere a fost respins pot depune contestaţie în cel mult 24 de ore de la data comunicării rezultatului verificării. Contestaţia se soluţionează în termen de 24 de ore de la data depunerii de către comisia de soluţionare a contestaţiilor.

    
ART. 5

    
(1) Posturile specifice comitetului director, conform normelor interne de organizare, se scot la concurs prin publicarea într-un ziar central sau local şi prin afişarea acestora la sediul unităţii respective şi pe site-ul acesteia, cu cel puţin 15 zile lucrătoare înainte de data susţinerii concursului.

    
(2) Odată cu publicarea posturilor se specifică, pentru fiecare post în parte, data şi locul susţinerii concursului, modalităţile de informare privind criteriile de selecţie, conţinutul dosarului de înscriere şi bibliografia pentru concurs.

    
ART. 6

    
(1) Concursul/examenul cuprinde următoarele probe de evaluare:

    
a) test-grilă de verificare a cunoştinţelor din legislaţia specifică postului şi managementului
    
b) susţinerea proiectului/lucrării de specialitate pe o temă aleasă de candidat din domeniul de activitate al postului;

    
c) interviul de selecţie.

    
(2) Probele de evaluare se notează cu note de la 1 la 10.

    
ART. 7

    
(1) Testul-grilă de verificare a cunoştinţelor se desfăşoară pe durata a cel mult 3 ore.

    
(2) Testul-grilă pentru lucrarea scrisă se elaborează de către comisia de concurs, pe baza bibliografiei pentru concurs, în ziua probei.

    
(3) Persoanele care au participat la elaborarea testului-grilă pentru lucrarea scrisă nu părăsesc încăperea până la începerea probei.

ART. 8

(1) Testul-grilă elaborat se multiplică în prezenţa preşedintelui comisiei de concurs, într-un număr de exemplare dublu faţă de numărul candidaţilor înscrişi în concurs. După multiplicare testele-grilă se introduc într-un plic care se sigilează. În cazul în care numărul candidaţilor înscrişi impune desfăşurarea probei de concurs în mai multe săli, pentru fiecare sală se întocmeşte un plic sigilat, care va conţine numărul de teste-grilă şi o rezervă egală cu numărul candidaţilor repartizaţi în sala respectivă.

(2) Persoanele care au participat la multiplicarea şi sigilarea plicurilor cu testele-grilă nu pot părăsi spaţiile în care s-au desfăşurat aceste activităţi până la începerea probei.

ART. 9

Întrebările se elaborează astfel încât:

a) conţinutul să fie clar exprimat;

b) formularea să fie în strictă concordanţă cu bibliografia stabilită pentru concurs;

c) să acopere o arie cât mai extinsă a bibliografiei pentru concurs;

d) să poată fi rezolvate în timpul stabilit.

ART. 10

(1) Personalul care supraveghează desfăşurarea probei testului-grilă, responsabilul de sală şi supraveghetorii sunt numiţi cu cel mult 12 ore înainte de începerea probei de comisia de concurs, la solicitarea preşedintelui comisiei de concurs.

(2) Preşedintele comisiei de concurs stabileşte atribuţiile şi responsabilităţile personalului de supraveghere.
ART. 11

Pentru rezolvarea testului-grilă candidaţii folosesc numai pastă de culoare albastră. Orice altă culoare decât cea albastră este interzisă, fiind considerată semn distinctiv.

ART. 12

Notarea testului-grilă se face cu respectarea baremului de corectare elaborat de membrii comisiei de concurs şi aprobat de preşedintele acesteia. Punctajul maxim este de 10 puncte, corespunzător notei 10. În situaţia în care există diferenţe mai mari de un punct între punctajele acordate de membrii comisiei de concurs, preşedintele reverifică şi stabileşte punctajul definitiv.

ART. 13

(1) Rezultatul testului-grilă se afişează la sediul spitalului public care organizează concursul de ocupare a funcţiiilor specifice comitetului director, în termen de 24 de ore de la finalizarea probei.

(2) Candidaţii care au obţinut la testul-grilă o notă mai mică de 6,00 sunt declaraţi respinşi şi nu pot continua concursul.

    
(3) Candidaţii au dreptul să conteste rezultatul testului-grilă în termen de 24 de ore de la afişare. Contestaţiile se soluţionează de comisia de soluţionare a contestaţiilor, în termen de 24 de ore de la data expirării termenului de depunere a acestora.
ART. 14
(1) Proiectul/lucrarea de specialitate reflectă modul în care candidatul analizează şi propune soluţii de rezolvare a temei aleasă.
(2) Tema aleasă de candidat pentru proiectul/lucrarea de specialitate vizează spitalul public pentru care candidează. Informaţiile necesare pentru realizarea proiectului trebuie să fie libere la publicare şi obţinute în conformitate cu prevederile legale în vigoare.

(3) La cererea candidaţilor, spitalul public care organizează concursul de ocupare a funcţiilor specifice comitetului director are obligaţia să pună la dispoziţia acestora, în maximum 3 zile de la data solicitării, copii ale bugetului de venituri şi cheltuieli aprobat, structura organizatorică aprobată şi structura de personal ale unităţii sanitare, aflate în vigoare la data solicitării.

    
ART. 15

    
(1) Candidaţii îşi aleg tema pentru proiectul/lucrarea de specialitate din domeniul de activitate al postului, şi îl depun odată cu înscrierea la concurs.

    
(2) Proiectul/lucrarea de specialitate trebuie să fie realizat/realizată individual de către candidat, să rezolve problemele solicitate într-un volum de maximum 8 - 10 pagini tehnoredactate pe calculator cu fonturi de 14 şi trebuie să fie depus/depusă la înscriere.

    
(3) Evaluarea şi susţinerea proiectului/lucrării de specialitate se fac în plenul comisiei de concurs/examen.

    
(4) În urma susţinerii orale a proiectului/lucrării de specialitate, evaluării conţinutului şi a răspunsurilor date la întrebările comisiei de concurs, fiecare membru al comisiei acordă câte o notă. Nota finală, cu două zecimale, este media notelor acordate de fiecare membru al comisiei de concurs.

(5) Fiecare proiect este notat conform grilei de punctare stabilite de către comisia de concurs. Nota finală, cu două zecimale, este media notelor acordate de fiecare evaluator.

(6) În cazul în care există diferenţe mai mari de un punct între notele acordate de membrii comisiei de concurs, preşedintele reverifică şi stabileşte punctajul proiectului de management.

    
ART. 16
    
(1) Interviul de selecţie are scopul de a permite membrilor comisiei de concurs/examen să constate, analizând şi rezultatele obţinute la testul-grilă/lucrarea scrisă de verificare a cunoştinţelor şi proiectul/lucrarea de specialitate, dacă respectivul candidat îşi va putea îndeplini obligaţiile în noua funcţie şi dacă este cel mai potrivit pentru acest post din punctul de vedere al experienţei profesionale, aptitudinilor de comunicare, aptitudinilor şi cunoştinţelor manageriale şi ambiţiilor profesionale.

    
(2) Interviul de selecţie se desfăşoară în plenul comisiei de concurs/examen;

(3) În cadrul interviului de selecţie se pot adresa candidatului următoarele categorii de întrebări:

a) întrebări deschise - cu scopul de a atrage mai multe informaţii de la candidat, dezvoltând datele furnizate prin curriculum vitae (de exemplu: Ce puteţi să spuneţi despre .........?);

b) întrebări închise - cu scopul de a clarifica unele fapte, evenimente sau situaţii (de exemplu: Aţi condus un colectiv de muncă/echipă vreodată?);

c) întrebări ipotetice - cu scopul de a evalua răspunsurile candidatului asupra unor anumite situaţii sau evenimente ipotetice (de exemplu: În cazul în care sunteţi angajat, cum aţi proceda în administrarea cheltuielilor legate de personal?);

    
d) întrebări de probă - cu scopul de a clarifica unele aspecte prezentate de candidat prin revenirea la subiectul anterior (de exemplu: Am dori să revenim la subiectul anterior. Spuneaţi că. ........).

(4) Fiecare membru al comisiei de concurs, după finalizarea interviului, întocmeşte Fişa interviului de selecţie (conform Anexei nr. 2 la Decizie).

(5) Nota finală este media notelor acordate de fiecare membru al comisiei de concurs în fişă.

    
(6) Nu se adresează candidatului întrebări referitoare la opiniile sale politice, la activitatea sindicală, religie, etnie, sex, starea materială şi la originea socială.

    
ART. 17
    
(1) Pentru a fi declaraţi admişi, candidaţii trebuie să obţină în cadrul concursului/examenului media finală cel puţin 7,00, iar la fiecare probă minimum nota 6,00. Media finală a fiecărui candidat se calculează cu două zecimale, ca medie aritmetică a notelor obţinute la probele de evaluare.

    
(2) Pe baza mediilor finale, comisia de concurs stabileşte, în ordinea descrescătoare a mediilor, candidatul admis la concurs. La medii finale egale, departajarea candidaţilor se face pe baza mediei obţinute la testul-grilă/lucrarea scrisă de verificare a cunoştinţelor, iar la menţinerea egalităţii, pe baza notei obţinute la interviul de selecţie.

    
(3) Candidaţii au dreptul să conteste rezultatul final al concursului/examenului, cu excepţia interviului de selecţie, în termen de 24 de ore de la data afişării. Contestaţia se soluţionează de comisia de soluţionare a contestaţiilor în termen de 24 de ore de la data depunerii la secretarul comisiei de concurs/examen.

ART. 18
Candidaţii declaraţi admişi în urma concursului/examenului sunt numiţi în funcţiile pentru care au concurat prin act administrativ al managerului spitalului, în conformitate cu prevederile actelor normative în vigoare.
    
ART. 19
    
(1) În cazul în care la concursul organizat în vederea ocupării unui post din comitetul director nu s-au prezentat cel puţin 2 candidaţi, încadrarea postului se face prin examen.

    
(2) Concursurile/examenele organizate pentru ocuparea posturilor specifice comitetului director se finalizează în termen de 60 de zile de la data numirii, prin concurs, a managerului spitalului.

    
(3) Pentru posturile specifice comitetului director nou-înfiinţate ca urmare a modificării structurii organizatorice, precum şi pentru cele neocupate în urma organizării concursurilor/examenelor, managerul spitalului, numit prin concurs, organizează concurs/examen în termen de 60 de zile.

ART.20

 
(1) La numirea în funcţieiu candidaţii declaraţi reuşiţi vor încheia cu Spitalul Municipal Gheorgheni, reprezentat de manager, un contract de administrare cu o durată de maxim. 3 ani, în cuprinsul căruia sunt prevăzuţi indicatori specifici de performanţă. Contractul de administrare poate fi prelungit şi poate înceta înainte de termen, în principal, în cazul neîndeplinirii indicatorilor specifici de performanţă. Pe perioada existenţei contractului de administrare eventualul contract individual de muncă încheiat cu o altă instituţie publică din domeniul sanitar se suspendă.
            (2) Conţinutul contractului de administrare şi metodologia de încheiere a acestuia sunt stabilite prin ordin al ministrului sănătăţii publice. Dacă directorul selectat prin concurs se află în stare de incompatibilitate sau conflict de interese, acesta este obligat să le înlăture în termen de maximum 30 de zile, sub sancţiunea rezilierii unilaterale a contractului de administrare.
Anexa nr. 2 

la Decizia Managerului Spitalului Municipal Gheorgheni
nr. 39   din 14.02.2014.
SPITAL MUNICIPAL GHEORGHENI
F I Ş A   I N T E R V I U L U I   D E   S E L E C Ţ I E

Candidat: nume, prenume ..........................................................................................................................................

Calificare (profesie, grad profesional, titlu academic) ...............................................................................................

Data interviului ...........................................................................................................................................................

	1. Aptitudini de comunicare:

- Excelente (10 – 9,50)

- Foarte bune (9,49 – 9,00)

- Acceptabile (8,99 – 7,00)

- Minime (6,99 – 5,00)

- Insuficiente (4,99 – 1,00)

	2. Aptitudini şi cunoştinţe manageriale:

- Excelente, capabil să îşi asume atribuţiile funcţiei de manager fără o pregătire prealabilă (10,00 – 9,50)

- Foarte bune, este necesară puţină pregătire (9,49 – 9,00)

- Bune, are cunoştinţe elementare, dar este capabil să înveţe (8,99 – 7,00)

- Necesită multă pregătire (6,99 – 5,00)

- Nu are aptitudini manageriale (4,99 – 1,00)

	3. Ambiţii profesionale:

- Fixează obiective foarte ambiţioase (10 – 9,50)

- Scopuri de nivel înalt (9,49 – 9,00)

- Obiective de nivel mediu (8,99 – 7,00)

- Obiective limitate, nu este foarte ambiţios (6,99 – 5,00)

- Se bazează pe alţii prea des, obiective minime (4,99 – 1,00)

	4. Motivare:

- Motivare excelentă, dorinţă puternică de a munci (10 – 9,50)

- Foarte interesat de ocuparea funcţiei; pune multe întrebări (9,49 – 9,00)

- Dorinţă de a munci (8,99 – 7,00)

- Puţin interesat de ocuparea funcţiei (6,99 – 5,00)

- Nu este interesat de ocuparea funcţiei, impasibil (4,99 – 1,00)

	5. Corespunzător pentru ocuparea funcţiei de manager de spital public:

- Excelent pentru acestă funcţie (10 – 9,50)

- Foarte bun pentru această funcţie (9,49 – 9,00)

- Satisfăcător pentru acestă funcţie (8,99 – 7,00)

- Incert pentru această funcţie (6,99 – 5,00)

- Nesatisfăcător pentru acestă funcţie (4,99 – 1,00)

	6. Autocontrol:

- Are o excelentă abilitate de a se controla (10 – 9,50)

- Siguranţă de sine, încredere în capacitatea sa de a rezolva problemele (9,49 – 9,00)

- Autocontrol mediu (8,99 – 7,00)

- Pare suprasolicitat, nervos (6,99 – 5,00)

- Greoi, pare preocupat, îngrijorat (4,99 – 1,00)

	7. Impresie generală:

- Excelentă (10 – 9,50)

- Foarte bună (9,49 – 9,00)

- Bună (8,99 – 7,00)

- Satisfăcătoare (6,99 – 5,00)

- Nesatisfăcătoare (4,99 – 1,00)



Nota obţinută*): ................................... – candidatul este**): ........................................................

Evaluator (membrul Comisiei de concurs),

.......................................................................

Semnătura .....................................................

Data ...............................................................

*) Se trece nota interviului de selecţie, calculată, cu două zecimale, ca medie aritmetică a notelor acordate la fiecare dintre cei 7 indicatori evaluaţi.

**) Aprecierea candidatului în funcţie de nota obţinută:

· FOARTE POTRIVIT (10 – 9,50)

· POTRIVIT (9,49 – 9,00)

· DESTUL DE POTRIVIT (8,99 – 7,00)

· NEPOTRIVIT (6,99 – 1,00)

1. TEME CADRU PROIECT - DIRECTOR MEDICAL

1. imbunatirea structurii şi organizării spitalului

2. Schimbarea profilului unui spital cu performante nesatisfăcătoare

3. lmbunătăţirea managementului resurselor umane

4. Evaluarea serviciilor de sănătate furnizate de spital

5. lmbunatatirea performantei spitalului

6. Evaluarea spitalului din punct de vedere al calităţii

2. STRUCTURA PROIECTULUI DE MANAGEMENT

A. Descrierea situaţiei actuale a spitalului;

B. Analiza SWOT a spitalului: puncte forte, puncte slabe, oportunitati şi amenintări;

C. ldentificarea problemelor critice;

D. Selectionarea unei probleme prioritare cu motivarea alegerii făcute;

E. Dezvoltarea planului de management pentru problema prioritară identificată:


1.Scop;


2.Obiective - indicatori;


3.Activititi:



a)definire;



b)incadrare in timp - grafic Gantt;



c)resurse necesare - umane, materiale, financiare;



d) responsabilităti;


4. Rezultate aşteptate;


5. Monitorizare - indicatori;


6. Evaluare - indicatori.

3. Grila de evaluare proiect de management

Punctaj maxim

A. Descrierea situatiei actuale a spitalului - 2,5 p

B. Analiza SWOT a spitalului – 1 p

C. ldentificarea problemelor critice – 2 p

D. Selectionarea unei probleme critice – 1 p

E. Dezvoltarea proiectului pe problema prioritara - 2,5 p


- scop - 0,25 p


- obiective - 0,25 p


- definire activitati – 1 p.


- rezultate - 0,5 p


- monitorizare indicatori - 0,5 p

F. Redactarea proiectului - 1 p


- scris cu font 14 - 0,25 p


- distanta dintre randuri estel - 0,25 p


- numarul de pagini este 8-10 - 0,50 p









Manager,









Ec.Ferenczy Ştefan
BIBLIOGRAFIE

Concurs pentru ocuparea funcţiei de DIRECTOR MEDICAL
1. Legea nr.95/2006 privind reforma in domeniul sanatatii, cu modificarile si 
completarile ulterioare. Titlul Vll – Spitalele
2. Ordinul Ministerului Sanatatii Publice nr. 914/2006 privind aprobarea 
Normelor privind obtinerea autorizatiei de functionare a spitalelor ;
3. ORDIN nr. 423 din 29 martie 2013 pentru aprobarea Normelor  

    metodologice de aplicare în anul 2013 a Contractului-cadru privind      condiţiile acordării asistenţei medicale în cadrul sistemului de asigurări sociale de sănătate pentru anii 2013-2014.

4.  Legea nr.346/2002 privind accidentele de munca si bolile profesionale, 
republicata, cu modificarile si completarile ulterioare ;
5.  Ordinul nr.1224/2010 pentru aprobarea normativelor de personal pentru 
asistenta medicala spitaliceasca ; 
6. Ordinul Ministerului Sanatatii Publice nr.1043/2010, privind aprobarea  
Normeior metodologice pentru elaborarea bugetului de venituri si cheltuieli 
ale spitalului public ; 
7. Legea nr.46/2003, privind drepturile pacientului ; 
8. Ordonanta de Urgenta a Guvernului nr.34/2OO6 privind achizitiile publice, cu 
modificarile si completarile ulterioare ;



CAP I



Dispozitii generale



CAP. II



Reguli comune aplicabile pentru atribuirea contractului de



achizitie publica



CAP III



Proceduri de atribuire 
9. Ordinul Ministerului Sanatatii Publice nr.921/2006 privind stabilirea atribuţiilor 
Comitetului Director pentru spitalele publice.
10. Legea nr. 53/2003 - Codul muncii, cu modificările şi completările ulterioare.
11. Ordinul Ministerului Sanatatii nr 916/2006 privind aprobarea normelor de 
supraveghere, prevenire si control al infectiilor nosocomiale in unitatile 
sanitare.
12. OMS . nr. 870 /2004, actualizat, privind aprobarea Regulamentului privind  

       timpul de munca, organizarea şi efectuarea gărzllor in unitătile publice din 
sectorul sanitar.








                Manager,










Ec.Ferenczy Ştefan
CALENDARUL DE DESFĂŞURARE A CONCURSULUI
17.02.2014 – 03.04.2014- între orele 9,00 – 12,00 DEPUNEREA DOSARELOR LA 


SERVICIUl RUNOS AL SPITALULUI
04.03.2014, orele 12,00 -  AFIŞAREA REZULTATULUI VERIFICĂRII DOSARELOR
05.03.2014 – DEPUNEREA CONTESTAŢIILOR PRIVIND REZULTATUL VERIFICĂRII

06.03.2014 – SOLUŢIONAREA CONTESTAŢIILOR, AFIŞAREA REZULTATULUI

10.03.2014 – orele 9,00 - PROBA SCRISĂ


       -  ora 13,00 – SUSŢINEREA PROIECTULUI /LUCRĂRII DE SPECIALITATE

       -  ora  14,00 – INTERVIU DE SELECŢIE
11.03.2014 – ora 12,00  - AFIŞARE REZULTAT FINAL

12.03.2014 – ora 12,00 - DEPUNERE CONTESTAŢII PRIVIND REZULTATUL FINAL

 13.03.2014 – ora 12,00 – SOLUŢIONAREA CONTESTAŢIILOR

· ora 15,00  - AFIŞAREA REZULTATULUI CONTESTAŢIILOR ŞI 

STABILIREA  CANDIDATULUI ADMIS;








MANAGER,









Ec.Ferenczy Ştefan

